Omar Andréen

Omar Wilhelm Andréen (født 12. september 1922 i Bergen, død 1. juni 2010 i AskerNumer-Tidsskrift for tegning, illustrasjon, bokkunst, nr 3, 2010, side 36.) var en norsk tegner, grafiker og illustratør. Andréen fikk sin utdannelse ved SHKS i årene 1943–1945 og hos Stanley William Hayter ved Atelier 17 i Paris. 

Omar Andréen illustrerte flere bøker både for barn og voksne, og laget særlig tegninger med dyre- og naturmotiver. Han tegnet også i Aftenpostens A-magasinet i 20 år. Av illustrerte bøker kan nevnes Nils Johan Ruds  Ørretsommer og rypehøst fra 1961, Per Hohles Vassfaret fra 1964, Olav Nordrås Simla fra 1969, antologien Om dyr fra 1979, Ingvald Svinsaas' Tom i villmarka og Torvald Sunds Villmarksguten.

Fra 1969 til 1978 var han ansatt som formgivningssjef i Cappelen forlag, en stilling han overtok etter Hermann Bongard.

Andréen er innkjøpt av Nasjonalgalleriet, Riksgalleriet, Norsk kulturråd, Stockholm bys samlinger og av Oregon State University i USA, i tillegg til en rekke andre offentlige og private samlinger.«Omar Andréen» i Norsk kunstnerleksikon. Oslo 1982-86

 Referanser 

 Eksterne lenker 
 Nettstedet omarandreen.no, som viser et utvalg av hans kunst 

Kategori:Norske tegnere
Kategori:Norske grafikere
Kategori:Norske illustratører
Kategori:Vinnere av kulturdepartementets barnebokpriser
Kategori:Fødsler i 1922
Kategori:Dødsfall i 2010
Kategori:Personer fra Asker kommune